gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6914, del 30-11-2012 (2012/10732)

RESOLUCIÓ de 12 de novembre de 2012, de la Direcció General de Transports i Logística, per la qual es fa pública l'adjudicació d'una concessió demanial en el port de Santa Pola. Expedient número 11C09055.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/10512


Data del document
:   12-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 12 de novembre de 2012, de la Direcció General de Transports i Logística, per la qual es fa pública l'adjudicació d'una concessió demanial en el port de Santa Pola. Expedient número 11C09055.  
 [2012/10408]  
1. Entitat atorgant  
Organisme: Conselleria d'Infraestructures, Territori i Medi Ambient.   
Dependència que tramita l'expedient: Servici d'Administració de Ports.  
Número d'expedient: 11C09055.  
2. Objecte de la concessió  
a) Descripció: concessió administrativa per a la construcció i explotació de sis edificis i un aparcament en l'esplanada de l'avinguda de Granada en el port de Santa Pola.  
b) Superfície concedida: la superfície atorgada en concessió comprén l'ocupació de 6.422,98 m² de superfície, destinada a la construcció de sis edificis i a zona d'aparcament.  
c) Lloc: Santa Pola.  
d) Termini de concessió: trenta anys, a comptar des del dia 29 de juny de 2012.  
e) Data de publicació en el DOCV: 24.04.2009.  
3. Tramitació: Llei 27/1992, de 24 de novembre, de Ports de l'Estat i de la Marina Mercant, modificada per Llei 62/1997, de 26 de desembre, que remet a la Llei 22/1988, de 28 de juliol, de Costes, i el seu reglament.  
4. Cànon  
a) Cànon per aprofitament de superfícies: 19.859,85 euros/any, a raó de 3,092 euros/m²/any aplicats als 6.422,98 m² de terrenys no urbanitzats sense edificar.  
b) Cànon per resultat de l'explotació per al concessionari, rendiment d'activitat industrial: 6.422,98 euros/any, a raó d'1,00 euro/m²/any aplicats als 6.422,98 m² de terrenys no urbanitzats sense edificar.   
  
El rèdit d'esta partida per rendiment d'activitat es produirà a partir de l'inici efectiu de l'activitat del primer local comercial de la concessió.  
Total cànon: 26.282,83 euros/any. A esta quantitat haurà d'afegir-se l'IVA, o qualsevol altre impost que hi haja de ser aplicat.  
5. Atorgament  
Data: 27.09.2010  
Concessionari: passeig Miramar SL.  
  
València, 12 de novembre de 2012.- El director general de Transports i Logística: Carlos J. Eleno Carretero.
Diari Oficial de la Generalitat Valenciana


Sumari del DOGV 6720, del 23-02-2012 (2012/1327)

Notificació de la sentència dictada en el judici de divorci contenciós número 228/2010.
---------------------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1327


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el judici de divorci contenciós número 228/2010. [2012/1327]  
Divorci contenciós 000228/2010  
Demandant: José Pérez Rojas.  
Procuradora: Isabel Faubel Vidagany.  
Demandada: María del Carmen León Medina.  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte, faig saber:  
Que en les actuacions de divorci contenciós, seguides amb el número 228/2010, a instàncies de José Pérez Rojas contra María del Carmen León Medina, en situació de rebel·lia, en què, en data 15 de març de 2011, s'ha dictat la sentència que té la part dispositiva com segueix:  
  
«Estime la demanda de divorci formulada a instàncies de José Pérez Rojas, representada per la procuradora Isabel Fardel Vidagany, i assistit per la lletrada Lidia Fernández Escobar contra M.ª del Carmen León Medina, declarada en rebel·lia processal, i dispose el divorci dels cònjuges José Pérez Rojas i M.ª del Carmen León Medina, amb tots els efectes legals inherents a aquesta declaració, sense que pertoque l'establiment de cap mesura definitiva, i sense la condemna expressa a costes.   
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies, davant l'Audiència Provincial de València, de conformitat amb el que disposa l'article 455 i 774 de la Llei d'Enjudiciament Civil 1/2000.  
  
Una vegada siga ferma aquesta sentència, feu-la saber al registre civil on conste inscrit el matrimoni del sol·licitant, i expediu el despatx oportú perquè s'anote al marge.  
Aquesta és la sentència, que pronuncie, mane i firme».  
I perquè valga de notificació de forma deguda a María del Carmen León Medina, en rebel·lia, expedisc i firme aquest edicte.  
  
València, 31 de gener de 2012.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 6837, del 09-08-2012 (2012/7698)

Formalització del contracte número 7637 2221-OU 007. Tècnics esportius per a les seleccions universitàries i escoles esportives programades en el Servei d'Educació Física i Esports (SEFE) de la Universitat de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/7698


Data del document
:   31-07-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número 9391 7230-DW 007. Tècnics esportius per a les seleccions universitàries i escoles esportives programades en el Servei d'Educació Física i Esports (SEFE) de la Universitat de València. [2012/7698]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació Administrativa. Unitat de gestió de Contractació de Serveis.  
c) Número d'expedient: 8731 8233-IM 007  
d) Direcció d'Internet del perfil de contractant: .  
2. Objecte del contracte  
a) Tipus de contracte: serveis.  
b) Descripció d'objecte: Tècnics esportius per a les seleccions universitàries i escoles esportives programades en el Servei d'Educació Física i Esports (SEFE) de la Universitat de València.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: núm. 6779, de 22 de maig de 2012.  
3. Tramitació, procediment i forma d'adjudicació:  
a) Tramitació: ordinària   
b) Procediment: obert.  
c) Forma: Oferta econòmicament més avantatjosa en funció de diversos criteris.  
4. Valor estimat del contracte: 1.046.111,10 €.  
5. Pressupost base de licitació:  
a) Pressupost base de licitació, IVA inclòs: 30,00 euros/hora.  
b) Pressupost base de licitació, IVA exclòs: 27,78 euros/hora.  
c) Import de l'IVA (8%): 2,22 euros.  
d) Pressupost autoritzat: 451.920,00 euros (IVA inclòs).  
6. Formalització del contracte:  
a) Data d'adjudicació: 11 de juliol de 2012.  
b) Data de formalització del contracte: 18 de juliol de 2012  
c) Contractista: José Ramos López.  
d) Import del contracte: 28,57 euros/hora, dels que 23,61 euros corresponen a la base imposable i 4,96 euros al 21% de IVA.  
f) Avantatges de l'oferta adjudicatària: ser l'oferta econòmica més avantatjosa per aplicació dels criteris d'adjudicació establits en el plec de clàusules administratives particulars.  
  
València, 31 de juliol de 2012.- La vicerectora de Sostenibilitat, Campus i Planificació: Clara Martínez Fuentes.
Diari Oficial de la Generalitat Valenciana


Sumari del DOGV 6904, del 16-11-2012 (2012/10240)

Notificació de la sentència dictada en el procediment ordinari número 519/2008.
-------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10768


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el procediment ordinari número 519/2008. [2012/10249]  
Procediment ordinari 000519/2008  
De: Caja de Ahorros de Murcia.  
Procurador: Miguel Ángel Pedro Ruano.  
Contra: Francisco Antonio Iborra Alonso i Carmen Cordón Segura.  
Procurador/a: -  
En este procediment ordinari, seguit a instàncies de Caja de Ahorros de Murcia contra Francisco Antonio Iborra Alonso i Carmen Cordón Segura s'ha dictat la sentència, que literalment diu:   
  
«Sentència número 22/2012   
Jutgessa que la dicta: Lidia María Paloma Montaño.  
Lloc: Dénia.  
Data: 15 de maig de 2012  
Part demandant: Caja de Ahorros de Murcia.  
Advocat/a: -  
Procurador: Miguel Ángel Pedro Ruano.  
Part demandada: Francisco Antonio Iborra Alonso i Carmen Cordón Segura, en rebel·lia processal.  
Objecte del juí: reclamació d'una quantitat.   
Dispositiva   
Estime íntegrament la demanda presentada en nom i representació de Caja de Ahorros de Murcia contra Francisco Antonio Iborra Alonso i Carmen Cordón Segura, en rebel·lia processal i condemne els demandats solidàriament a pagar a l'actor la quantitat principal de 10.971,26 euros.   
Quant al pagament d'interessos serà aplicable l'interés legal dels diners incrementat en dos punts, des de la data de tancament del compte, el 17 desembre de 2007 fins al seu complet pagament.   
Notifiqueu esta sentència a les parts.  
Mode d'impugnació: mitjançant un recurs d'apel·lació davant de l'Audiència Provincial d'Alacant.   
Es fa saber a les parts, de conformitat amb el que establix la disposició addicional 15ª de la Llei Orgànica del Poder Judicial, en la redacció que en fa la Llei Orgànica 1/2009, que per a l'admissió del recurs que s'ha d'interposar contra esta resolució cal constituir un depòsit de 50 euros en el compte de depòsits i consignacions judicials que este Jutjat té obert en l'entitat Banesto, amb el número 0092, i cal indicar les claus de tipus de procediment així com el número i l'any d'este, cosa que s'acreditarà mitjançant l'aportació del resguard d'ingrés que s'adjuntarà al corresponent escrit d'anunci d'este, amb l'advertiment que no s'admetrà a tràmit el recurs que no tinga el depòsit constituït.   
  
Esta és la meua sentència, que pronuncie, mane i firme.»   
I atés que la persona demandada, Carmen Cordón Segura, es troba en parador desconegut, s'expedix este edicte a fi que li valga de notificació de forma deguda.  
  
Dénia, 15 d'octubre de 2012.- La secretària judicial: M.ª Gracia Botella Espasa.
Diari Oficial de la Generalitat Valenciana


Sumari del DOGV 6756, del 18-04-2012 (2012/3589)

Notificació de resolució de la subvenció i declaració de l'obligació de reintegrament. Expedient número ESEILS/2008/56/46.
--------------------------------------------------------------------------------------------------------------------------

### Dades del document

Número de DOGV
:   6756

Data del DOGV
:   18-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3589


Organisme emissor
:   Conselleria d'Educació, Formació i Ocupació

Tipus de document
:   Anunci

Notificació de resolució de la subvenció i declaració de l'obligació de reintegrament. Expedient número ESEILS/2008/56/46. [2012/3589]  
Per no haver-se pogut notificar de manera personal i directa a l'interessat l'acte administratiu que a continuació s'indica, se'n publica un extracte en el Diari Oficial de la Comunitat Valenciana, de conformitat amb allò que disposa l'article 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 59.5 del mateix text legal.  
Procediment: resolució de la subvenció i declaració de l'obligació de reintegrament.  
Expedient: ESEILS/2008/56/46.  
Titular: Sweet Fantasia, SLL.  
Últim domicili conegut: passeig del País Valencià, 11, 46164 Tavernes de Valldigna.  
Norma reguladora: Orde de 16 d'abril de 2008, de la Conselleria d'Economia, Hisenda i Ocupació, reguladora de les bases per a la concessió d'ajudes a cooperatives i societats laborals i la Resolució de 24 d'abril de 2008, del director general de Treball, Cooperativisme i Economia Social, per la qual es convoquen les ajudes per a l'exercici 2008.   
  
Perquè l'interessat puga tindre coneixement íntegre de l'acte i en quede constància, podrà comparéixer en el termini de 10 dies, des de la publicació del present anunci en el Diari Oficial de la Comunitat Valenciana, en la Secció de Cooperació de la Direcció Territorial d'Educació, Formació i Treball de València, sítia en l'av. Baró de Càrcer, 36, pis 1r, de València, de dilluns a divendres, de 09.00 a 14806 hores.  
  
  
València, 21 de març de 2012.- El director territorial d'Educació, Formació i Treball: Ismael Martínez Ruiz.
Diari Oficial de la Generalitat Valenciana


Sumari del DOGV 6819, del 16-07-2012 (2012/7047)

DECRET 113/2012, de 13 de juliol, del Consell, pel qual es nomenen membres del Consell Assessor de Radiotelevisió Espanyola (RTVE) a la Comunitat Valenciana.
-------------------------------------------------------------------------------------------------------------------------------------------------------------

### Dades del document

Número de DOGV
:   6819

Data del DOGV
:   16-07-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7047


Data del document
:   13-07-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 113/2012, de 13 de juliol, del Consell, pel qual es nomenen membres del Consell Assessor de Radiotelevisió Espanyola (RTVE) a la Comunitat Valenciana. [2012/7047]  
L'article 7.1, primer paràgraf, de la Llei 3/1984, de 6 de juny, de la Generalitat, de Creació i Regulació del Consell Assessor de RTVE a la Comunitat Valenciana, establix que el «Consell Assessor de RTVE consta de tretze membres designats per Les Corts, entre els seus components, a proposta dels respectius grups parlamentaris, en proporció al nombre de diputats de cada un d'estos, pel sistema de restes majors sobre el total de membres de Les Corts i nomenats pel Consell per a la corresponent legislatura».   
Així mateix, l'apartat 2 del referit article 7 disposa que les vacants es cobriran d'acord amb el procediment anteriorment descrit.  
  
Atés que s'han produït dos vacants entre els membres que integren el Consell Assessor de Radiotelevisió Espanyola a la Comunitat Valenciana, i de conformitat amb el que preveu l'article 7, apartats 1 i 2, de la Llei 3/1984, de 6 de juny, de la Generalitat, el Ple de les Corts, en sessió del dia 27 de juny de 2012, va acordar designar, per a cobrir estes vacants, les diputades Sagrario Sánchez Cortés, del Grup Parlamentari Popular, i Cristina Moreno Fernández, del Grup Parlamentari Socialista.   
En virtut d'això, i amb la deliberació prèvia del Consell, en la reunió del dia 13 de juliol de 2012,  
  
DECRETE  
  
Article únic  
Nomenar, com a membres del Consell Assessor de Radiotelevisió Espanyola a la Comunitat Valenciana, les diputades de les Corts Sagrario Sánchez Cortés, del Grup Parlamentari Popular, i Cristina Moreno Fernández, del Grup Parlamentari Socialista, en substitució d'Alicia de Miguel García i de Vicent Esteve Nebot, respectivament.  
  
Peníscola, 13 de juliol de 2012  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6766, del 03-05-2012 (2012/4187)

Notificació d'inici de l'expedient de restauració. Expedient sancionador número 009/12 SAN.
-------------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4187


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'inici de l'expedient de restauració. Expedient sancionador número 009/12 SAN. [2012/4187]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que intentada la notificació en l'últim domicili conegut no s'ha pogut practicar.  
  
Expedient número: 009/12 SAN.  
Entitat o persona interessada: Rosa Garcés Marco.  
Últim domicili conegut: c/ Santa Caterina, 13. Real de Montroi, València.  
Assumpte: inici de l'expedient de restauració de l'expedient sancionador dictat pel director general de Qualitat Ambiental el 26 de gener de 2012.  
El corresponent expedient es troba en el Servici d'Inspecció Mediambiental de la Conselleria d'Infraestructures, Territori i Medi Ambient, c/ Francisco Cubells, 7, 46163 València, on haurà de comparéixer per a conéixer el contingut íntegre de l'acte en el termini de deu dies hàbils, comptats des del següent a la publicació de la present notificació en el Diari Oficial de la Comunitat Valenciana.  
S'informa l'interessat del dret que l'assistix a aportar les al·legacions que considere convenients en la seua defensa, o si és el cas a interposar recurs, tot això dins del termini legalment establit. Transcorregut el mateix sense haver-ne fet ús, es dictaran les resolucions oportunes.  
  
  
València, 11 d'abril de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6744, del 29-03-2012 (2012/3149)

RESOLUCIÓ de 21 de març de 2012, del conseller de Sanitat, per la qual nomena María Lloria Andrés personal eventual.
--------------------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3149


Data del document
:   21-03-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria de Sanitat

RESOLUCIÓ de 21 de març de 2012, del conseller de Sanitat, per la qual nomena María Lloria Andrés personal eventual.  
  
 [2012/3149]  
De conformitat amb el que establix l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV 6310, de 14 de juliol), així com l'article 3 del Decret 349/1995, de 28 de novembre, del Consell, sobre regulació del personal eventual al servici de l'Administració del Consell (DOGV 2639, de 4 de desembre), resolc:  
Nomenar María Lloria Andrés assessora d'assumptes generals, amb unes retribucions corresponents a assessor/a del Gabinet del Conseller, amb efectes de 22 de març de 2012.  
  
València, 21 de març de 2012.- El conseller de Sanitat: Luis Eduardo Rosado Bretón.
Diari Oficial de la Generalitat Valenciana


Sumari del DOGV 6866, del 20-09-2012 (2012/8596)

Aprovació inicial de la modificació puntual número 26 del pla general d'ordenació urbana.
-----------------------------------------------------------------------------------------

### Dades del document

Número de DOGV
:   6866

Data del DOGV
:   20-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8596


Data del document
:   13-09-2012

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Aprovació inicial de la modificació puntual número 26 del pla general d'ordenació urbana. [2012/8596]  
El Ple de l'Ajuntament de Calp, en sessió ordinària celebrada el dia 10 d'agost de 2012, al punt número 10 de l'ordre del dia, va adoptar el següent acord:  
«10. Exposició pública de la modificació puntual núm. 26 del PGOU-98, la part dispositiva del qual es transcriu a continuació:  
  
Primer. Sotmetre a informació pública, per un període d'un mes, el projecte de modificació puntual número 26 del PGOU redactat per l'arquitecte municipal amb data 11 de juliol de 2012.  
  
Segon. L'esmentada modificació s'anunciarà en el Diari Oficial de la Comunitat Valenciana, en un diari no oficial d'àmplia difusió en la localitat, al tauler d'edictes municipal i en la pàgina web municipal.  
  
  
Tercer. Durant el període a què es referix el punt primer del present acord, el projecte degudament diligenciat es trobarà dipositat per a la seua consulta pública en l'ajuntament i en la pàgina web municipal.  
  
  
Quart. Aprovar la digitalització i refosa de l'esmentada modificació amb relació al PGOU-98.  
  
Cinquè. Notificar el present acord als titulars cadastrals dels sòls dotacionals que s'adscriuen a les àrees de repartiment del pla general».  
  
  
Cosa que es fa pública per a general coneixement, de conformitat amb el que establix l'article 83 de la Llei 16/2005, de 30 de desembre, Urbanística Valenciana.  
  
Calp, 13 de setembre de 2012.- L'alcalde: César Sánchez Pérez.
Diari Oficial de la Generalitat Valenciana


Sumari del DOGV 6919, del 10-12-2012 (2012/11876)

Aprovació inicial del projecte d'estudi de detall per al reajustament de volums de l'illa 14 del sector Residencial Sud.
------------------------------------------------------------------------------------------------------------------------

### Dades del document

Número de DOGV
:   6919

Data del DOGV
:   10-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11530


Data del document
:   13-11-2012

Organisme emissor
:   Ajuntament de Rafal

Tipus de document
:   Anunci

Descriptors 

:   * Rafal
    * pla d'urbanisme
    * administració local

Aprovació inicial del projecte d'estudi de detall per al reajustament de volums de l'illa 14 del sector Residencial Sud. [2012/11020]  
Aprovat inicialment el projecte d'estudi de detall denominat Estudi de Detall per al reajustament de volums de l'illa 14 del sector Residencial Sud de Rafal mitjançant l'Acord de Ple de data 12 de novembre de 2012, de conformitat amb l'article 83.2.a de la Llei 16/2005, de 30 de desembre, de la Generalitat, Urbanística Valenciana, se sotmet a informació pública durant el termini d'un mes, comptador des de la publicació d'este anunci en el Diari Oficial de la Comunitat Valenciana.  
  
Durant el termini indicat, el projecte diligenciat del Pla estarà depositat, per a la seua consulta pública, en l'Ajuntament afectat pel canvi d'ordenació. Així mateix, se suspén l'atorgament de llicències en aquelles àrees del territori objecte del projecte de planejament exposat al públic les noves determinacions de les quals suposen modificació del règim urbanístic vigent, sense que siga necessari ni exigible que la dita resolució assenyale expressament les àrees afectades per la suspensió, encara que sí l'adopció de l'acord exprés d'imposar-la i el tipus de llicències afectades per la suspensió. La suspensió s'extingirà amb l'aprovació definitiva de l'estudi de detall.  
  
Rafal, 13 de novembre de 2012. L'alcalde president: Manuel Pineda Conca.